ELÄMÄÄ JUMALAN VALTAKUNNASSA
Mikä on kirjoitettu, se on päätetty
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Raamattu puhuu paljon siitä, että Jumala on Parantajamme.
Ollessaan maan päällä Jeesus paransi ihmisiä ja teki ihmeitä.
Teemme nyt neliosaisen sarjan siitä, miten voimme parantaa sairaita.
Käymme Jumalan Sanasta läpi neljä yksinkertaista totuutta, -
jotka auttavat meitä parantamaan toisia.
Jumala on suonut minulle viime vuosina kunnian ja etuoikeuden -
matkustaa eri puolilla maailmaa -
varustamassa Jumalan omia sairaiden parantamisessa.
Olen nähnyt, että eri-ikäiset ja erilaisista taustoista tulevat ihmiset -
ovat alkaneet parantaa sairaita ja vapauttaa muita ihmisiä.
Kerron teille neljä yksinkertaista Jumalan Sanan totuutta, -
jotka antavat teille itsevarmuutta, että voitte parantaa ja vapauttaa muita.
Ensimmäinen totuus, jota tutkimme tänään, on se, -
että Jumalan Sana pysyy iankaikkisesti. Etsi Raamatustasi -
psalmi 119, jae 89.
Psalmi 119, jae 89.
Jos aiomme puhua parantamisesta, -
meidän täytyy palata Jumalan Sanan ääreen, koska kaikki alkaa siitä.
Jumalan Sana on kaiken keskustelun perusta.
Jotkut sanovat, ettei paranemista ole enää eikä Jumala enää paranna.
Jos niin on, se pitäisi lukea Jumalan Sanassa.
Emme voi mennä mielipiteidemme tai perinteen mukaan, -
vaan sen mukaan, mitä Jumalan Sana sanoo.
Jos haluat alkaa palvella muita parantamisen alueella, -
sinun täytyy ensinnäkin lukea tämä jae. Psalmi 119, jae 89.
"Iankaikkisesti pysyy sinun sanasi, Herra, vahvana taivaissa."
Meidän täytyy selvittää, -
mitä Jumalan Sana sanoo jumalallisesta paranemisesta.
Siitä kaikki lähtee. Mitä Jumalan Sana sanoo jumalallisesta paranemisesta?
Huomaa, että tässä sanotaan: "Iankaikkisesti pysyy sinun sanasi..."
Jos Jumalan Sana pysyy iankaikkisesti ja opettaa meitä parantamaan sairaat -
ja tuomaan vapautta muille, silloin tämäkin asia pysyy iankaikkisesti.
Jumala ei muuta mieltään. Jotkut sanovat uskovansa, -
että ihmeiden aika on ohi. Siksi he eivät usko niihin.
Jeesuksen ja apostolien aikana tapahtui ihmeitä, -
mutta ei enää nykyisin.
Heidän mielestään ihmeiden aika on ohi.
Kerronpa teille, että minäkään en usko ihmeiden aikaan.
Uskon ihmeiden Jumalaan. Niin kauan kuin Jumala on olemassa, on ihmeitä.
Hän on ihmeiden ja paranemisen Jumala. Hän sanoi kansalleen: -
"Minä olen Herra, sinun parantajasi", 2. Moos. 15:26.
Hän kertoi, kuka Hän on. Hänen nimensä on Parantaja.
Kaikki alkaa siis siitä, että Jumalan Sana pysyy iankaikkisesti.
Jos haluamme palvella parantamisen alueella ja tuoda vapautta muille, -
aloitan sanomalla, ettei se ole niin vaikeaa kuin moni esittää sen olevan.
Se ei ole mikään ylihengellinen asia, vaan yksinkertainen ja käytännöllinen.
Sinun täytyy vain tietää pari asiaa, astua esiin ja soveltaa niitä, -
ja saat nähdä paranemisia. Olemme nähneet monien erilaisten ihmisten -
paranevan monenlaisista vaikeista ja vähemmän vaikeista sairauksista.
Ihmiset ovat astuneet esiin tämän opetuksen kanssa -
ja alkaneet parantaa kaikenikäisiä ihmisiä.
Mekin voimme tuoda muille paranemista ja vapautta.
Ensimmäinen asia on siis, että Jumalan Sana pysyy ikuisesti.
Sinun tulee tietää, että Jumalan Sana ja paraneminen pysyvät ikuisesti.
Aloitetaan tarkastelemalla Jeesuksen elämää ja palvelutyötä.
Etsi kanssani Matteuksen evankeliumin luku 4 ja jae 23.
Matt. 4:23.
"Ja hän kierteli kautta koko Galilean ja opetti heidän synagoogissaan -
ja saarnasi valtakunnan evankeliumia ja paransi kaikkinaisia tauteja -
ja kaikkinaista raihnautta, mitä kansassa oli."
Jeesuksen palvelutyö oli opettamista, saarnaamista ja parantamista.
Se oli Jeesuksen palvelutyö. Hän oli opettaja, saarnaaja ja parantaja.
Ja tässä sanotaan, että Hän "...paransi kaikkinaisia tauteja -
ja kaikkinaista raihnautta, mitä kansassa oli."
Tiedätkö, että me uskovat jatkamme tänään Jeesuksen palvelutyötä?
Ennen lähtöään Hän antoi oman palvelutyönsä kansalleen.
Apostoli Paavali kutsuu sitä sovituksen viraksi.
Jokaisella uskovalla on sovituksen virka tai palvelutyö.
Sovitamme ihmisten hengen takaisin Jumalan yhteyteen. Sitä on pelastus.
Sovitamme heidän sielunsa takaisin Jumalan yhteyteen. Sitä on vapautus.
Sovitamme heidän ruumiinsa takaisin Jumalan yhteyteen parantaen heidät.
Jokaisella uskovalla on tämä tehtävä. Ehkä et koe sitä omaksesi, -
mutta jos sinulla on palvelutyö, sen on oltava Jeesuksen palvelutyö.
Jos väität tekeväsi Jeesuksen palvelutyötä, -
tuo palvelutyö on opettamista, saarnaamista ja parantamista.
Toinen tärkeä raamatunkohta, jota voimme tutkia, on Ap. t. 10:38.
Siellä kerrotaan, miten Jeesus palveli parantamisen alueella.
"...te tiedätte, kuinka Jumala Pyhällä Hengellä ja voimalla -
oli voidellut Jeesuksen Nasaretilaisen..."
Jumala voiteli Jeesuksen Kristuksen Pyhällä Hengellä ja voimalla.
Voinko sanoa, että Jumala on voidellut sinutkin -
Pyhällä Hengellä ja voimalla?
Jos olet uskova, Jumala on voidellut sinutkin Pyhällä Hengellä ja voimalla.
Katso tätä: "...hänet, joka vaelsi ympäri ja teki hyvää..."
Jeesus vaelsi ympäri ja teki hyvää. Mitä hyvää Hän teki?
"...ja paransi kaikki perkeleen valtaan joutuneet; -
sillä Jumala oli hänen kanssansa."
Kun Jumala siis voitelee sinut, Hän voitelee Pyhällä Hengellä ja voimalla.
Jos olet uskova, sinut on voideltu. Toiseksi Jeesus vaelsi ja teki hyvää -
ja paransi kaikki perkeleen valtaan joutuneet.
Sairaiden parantaminen on hyvän tekemistä.
Jos haluat tehdä hyvää, se tarkoittaa sairaiden parantamista.
Jeesus vaelsi ympäri ja paransi kaikki perkeleen valtaan joutuneet.
Kolmanneksi paholainen on se, joka ahdistaa ihmisiä, ei Jumala.
Paholainen sortaa ja ahdistaa, ja tässä sanotaan, että Jeesus paransi kaikki -
perkeleen valtaan joutuneet, sillä Jumala oli Hänen kanssaan.
Tässä sanotaan myös, että Jeesus kulki ympäriinsä tehden hyvää, -
ja joka kerta parantaessaan Hän piti ihmisten sairautta perkeleen syynä.
Haluan sanoa, että sairaus ei ole siunaus valepuvussa.
Sairaus ei ole mikään siunaus, vaan paholaisen aiheuttama asia, -
ja omassa palvelutyössään Jeesus kulki ympäriinsä tehden hyvää -
ja paransi kaikki paholaisen valtaan joutuneet.
Jeesus siis paransi sairaita. Raamattu kertoo sen selvästi.
Kaikista evankeliumeista voi lukea monia kertomuksia siitä, -
että Jeesus paransi jopa kokonaisia väkijoukkoja.
Jumala paransi sairaita Vanhassa testamentissa. Jeesuskin paransi.
Luetaan Luukkaan evankeliumin luvusta 9.
"Niin hän kutsui kokoon ne kaksitoista ja antoi heille voiman ja vallan -
kaikkia riivaajia vastaan ja voiman parantaa tauteja. Ja hän lähetti -
heidät julistamaan Jumalan valtakuntaa ja parantamaan sairaita."
Jotkut ajattelevat ja väittävät, -
että Jeesus paransi sairaita todistaakseen olevansa Jumala.
Jeesus paransi todistaakseen olevansa hyvä. Tässä näemme, -
että Hän lähetti 12 opetuslastaan parantamaan sairaita.
Olivatko hekin Jumalia? Eivät.
Raamatussa on muitakin parantajia. Olivatko he Jumalia? Eivät.
Jeesus ei parantanut sairaita todistaakseen olevansa Jumala.
Jeesus paransi sairaita, koska Hän oli Parantaja ja osa Hänen luontoaan -
oli vapauttaa luomakuntansa ja kansansa taudeista ja sairauksista.
Hän näki, että sairaudet ja ahdinko sitoivat ja rajoittivat ihmisten elämää.
He elivät kivun ja tuskan keskellä. Siksi Jeesus paransi sairaita.
Hän ei parantanut sairaita todistaakseen olevansa Jumala, -
vaan parantaminen oli osa Hänen luontoaan. Kysyntä oli niin suurta, -
sairaita oli niin paljon, että Luukkaan luvussa 9 Jeesus -
kutsui kokoon 12 opetuslastaan ja antoi heille voiman ja vallan -
kaikkia riivaajia vastaan ja voiman parantaa sairauksia.
Hän antoi heille voiman ja vallan.
Kun olet syntynyt uudesti, saat arvovallan.
Kun saat Pyhän Hengen kasteen, saat voiman.
Tässä sanotaan, että voiman kaikkia riivaajia vastaan. Kaikkia.
Niitä on monenlaisia, vanhimmasta nuorimpaan. Kaikkia riivaajia vastaan -
ja voiman parantaa sairauksia. Huomaa, että ne liittyvät toisiinsa.
Voima ja valta riivaajia vastaan ja voima parantaa sairauksia.
Ja Hän lähetti heidät julistamaan Valtakuntaa ja parantamaan sairaita.
Jos todella luet Raamattua, huomaat, ettet voi saarnata evankeliumia, -
ellet usko, että Jumala parantaa sairaita. Nuo asiat kuuluvat yhteen.
Ne toimivat yhdessä. Sinun tulisi odottaa, että Jumala parantaa.
Sinun pitäisi odottaa, että Jumalan parantava voima virtaa lävitsesi -
ja parantaa ruumiin sairauksia, kun saarnaat evankeliumia.
Jeesus itse paransi sairaita, -
ja tässä Hän lähetti 12 opetuslastaan -
saarnaamaan evankeliumia ja myös parantamaan sairaita.
Luetaan seuraavasta luvusta, luvusta 10.
"Sen jälkeen Herra valitsi seitsemänkymmentä muuta -
ja lähetti heidät kaksittain edellänsä jokaiseen kaupunkiin ja paikkaan, -
jonne hän itse aikoi mennä." Hän sanoi heille jakeessa 9: -
"...parantakaa sairaat siellä ja sanokaa heille: -
'Jumalan valtakunta on tullut teitä lähelle'." Jeesus siis paransi sairaita.
Hän lähetti 12 opetuslasta julistamaan evankeliumia ja parantamaan sairaita.
Sairaita oli niin paljon ja Jeesuksen sydän oli työkentällä, -
että Hän lähetti vielä 70 opetuslasta -
menemään kyliin, parantamaan sairaita ja julistamaan evankeliumia.
Huomaat, että Jeesus halusi elämänsä ja palvelutyönsä kautta -
parantaa niin paljon sairaita ihmisiä kuin mahdollista.
Jos Hän halusi silloin parantaa mahdollisimman monta sairasta, -
Hän haluaa parantaa mahdollisimman monta sairasta myös tänään, -
koska Hän on sama eilen, tänään ja iankaikkisesti.
Hän paransi itse sairaita, lähetti 12 opetuslastaan parantamaan -
ja valtuutti vielä 70 opetuslasta saarnaamaan ja parantamaan.
Luetaan Markuksen luvusta 16. Tämä on kaikille tuttu raamatunkohta.
Näin Jumalan Sana sanoo paranemisesta. Tästä kaikki alkaa.
Tässä Jeesus juuri ennen taivaaseen astumistaan valtuutti seuraajansa.
Huomaa, mitä Hän sanoo 12 opetuslapselleen jakeessa 15.
"Menkää kaikkeen maailmaan -
ja saarnatkaa evankeliumia kaikille luoduille." Huomaa sanamuoto: -
"Menkää kaikkeen maailmaan ja saarnatkaa evankeliumia..."
Mitä tapahtuu, kun saarnaatte evankeliumia? Ihmisiä pelastuu, eikö?
Ihmisiä pelastuu, tulee uskovia. "Joka uskoo..." Uskoo evankeliumin.
Hän ei siis lähettänyt vain opetuslapsia vaan myös ne, jotka uskovat.
"Joka uskoo ja kastetaan, se pelastuu".
Ihmiset siis uskovat ja pelastuvat.
"...mutta joka ei usko, se tuomitaan kadotukseen." Tässä siis sanotaan, -
että kun menet julistamaan evankeliumia, ihmiset uskovat -
ja heidät kastetaan. Syntyy uskovia. Ja nämä uskovaiset, jotka syntyvät, -
kun apostolit julistavat evankeliumia, saavat kasteen ja pelastuvat.
Jae 17 "Ja nämä merkit seuraavat niitä, jotka uskovat..."
Eli siis kaikista, jotka kuulevat evankeliumin ja saavat kasteen, -
tulee uskovia, ja näiden merkkien pitäisi ilmetä heidän elämässään.
Näiden merkkien pitäisi seurata heitä.
"Ja nämä merkit seuraavat niitä, jotka uskovat..."
Ensimmäinen merkki on, että he ajavat ulos riivaajia.
Tämä ei siis viittaa 12 apostoliin, -
vaan niihin, jotka kuulevat Sanan ja uskovat sen, eli siis meihin tänään.
Jeesuksen Kristuksen seurakunta tänään ajaa ensinnäkin riivaajia ulos.
Toiseksi he puhuvat uusilla kielillä.
Jokainen uskova voi siis ajaa riivaajia ulos.
Huomaa, ettei tässä sanota: "Ja nämä merkit seuraavat pastoreita, -
profeettoja ja evankelistoja." Ei, vaan nämä merkit seuraavat niitä, -
jotka uskovat. Ensinnäkin he ajavat riivaajia ulos.
Jokainen uskova voi ajaa riivaajia ulos.
Toiseksi jokainen uskova voi puhua uusilla kielillä. Jokainen.
Jokainen uskova voi nostaa käärmeitä käsin, -
ja jos hän juo jotain kuolettavaa, se ei häntä vahingoita.
Ja jokainen uskova panee kätensä sairaiden päälle, ja he paranevat.
Haluan, että ymmärrät tämän. Jumala paransi sairaita Vanhassa liitossa.
Jeesus kulki ympäri saarnaamassa, opettamassa ja parantamassa.
Kysyntää oli niin paljon, että Hän lähetti ensin 12 opetuslasta -
ja sitten vielä 70 lisää julistamaan evankeliumia -
ja parantamaan sairaita. Hän lähetti opetuslapsensa maailmaan -
pelastamaan ihmisiä, ja ne jotka pelastuvat, alkavat parantaa sairaita.
He panevat kätensä sairaiden ylle, ja sairaat tulevat terveiksi.
Tässä ei sanota, että he paranevat, jos uskovilla on jokin erityislahja.
Näin me olemme sen käsittäneet, mutta tässä ei sanota niin.
Jokainen uskova voi ajaa riivaajia ulos ja puhua uusilla kielillä.
Jokainen uskova voi nostaa käärmeitä, eikä myrkkyjuoma vahingoita häntä.
Jokainen uskova voi panna kätensä sairaiden ylle ja parantaa heidät.
Tämä on Jeesuksen Kristuksen antama tehtävä -
sinulle ja minulle nyt, vuonna 2022, sillä tämä kohta viittaa meihinkin.
Meidän tulee mennä maailmaan ja tuoda parantumista.
Niin kauan kuin maailmassa on sairaita ihmisiä -
tai ihmisiä, jotka eivät ole pelastuneet, meillä on tehtävä.
Se on Jeesuksen Kristuksen tehtävä.
Siihen ei tarvita erityislahjoja. Tarvitaan vain altis sydän, -
kuuliainen sydän, joka astuu esiin.
Monet ovat ulkoistaneet itsensä tästä sanoen, ettei se ole heidän lahjansa.
Tässä ei puhuta mitään lahjasta. Meille on annettu Hänen nimensä.
Riivaajat ovat sille alamaisia, ja sairauden on kumarrettava sille.
Nämä merkit seuraavat niitä, jotka uskovat Hänen nimeensä.
Kuulehan. Jos sinulla on tuo nimi, voit parantaa sairaita.
Meidät on lähetetty maailmaan tuossa nimessä.
Tämä ei ole mitään uutta, vaan itse asiassa todella vanha asia.
Vanhasta testamentista uuteen kulkee punainen lanka.
Jumalan tahto on aina ollut parantaa ruumiin sairauksia.
Sinun täytyy siis ensinnäkin uskoa, että Jumalan Sana pysyy, -
mitä tulee sairaiden parantamiseen.
Jumalan Sana pysyy. Siitä, haluaako Jumala parantaa sairaita, -
ei tarvitse keskustella eikä väitellä, vaan se on selvä asia -
Vanhasta testamentista uuteen ja vielä tänäkin päivänä. Usko siis se.
Huomaa, että Jumalan Sana pysyy iankaikkisesti, vahvana taivaissa.
Se pysyy iankaikkisesti taivaissa, -
ja me vahvistamme Hänen Sanansa maan päällä uskomalla sen, -
puhumalla sitä ja toteuttamalla sitä.
Haluan vain rohkaista sinua tässä, -
sillä sairaiden parantaminen ei ole mikään vaikea asia.
Se vaatii alttiin ja kuuliaisen sydämen, joka lähtee liikkeelle.
Lähde liikkeelle. Voit laskea kätesi sairaiden ylle. Tarkasti ottaen -
tässä ei edes puhuta sairaiden puolesta rukoilemisesta.
Usein olemme vain panneet kätemme sairaiden ylle rukoilematta, -
ja Jumalan elämä, joka on minussa, menee heihin, -
kun vain uskon niin, vaikken rukoilisi. Se on kosketuksen ja siirtymisen laki.
Voit vain laskea kätesi jonkun ylle uskoen, -
että sinussa oleva Jumalan elämä menee häneen -
ja ajaa sairaudet pois. Olemme nähneet sen niin monta kertaa.
"...he panevat kätensä sairasten päälle, ja ne tulevat terveiksi."
Haluan siis rohkaista sinua tänään. Tiedä, että Jumalan Sana pysyy.
Tiedä, että sairaiden parantaminen -
ja ihmisten vapauttaminen on jo säädetty.
Parantaminen oli Jeesuksen työtä. Hän lähetti 12 opetuslasta -
ja vielä 70 ihmistä parantamaan sairaita. Hän sanoi Mark. 16:ssa, -
että jokainen, joka uskoisi Häneen apostolien julistettua evankeliumia, -
tulisi jatkamaan tätä sairaiden parantamistyötä.
Jokaisella uskovalla on virka ja palvelutyö, sovituksen virka.
Sinulla on palvelutyö.
Tarkasti ottaen se on Jeesuksen Kristuksen palvelutyö.
Sitä se on. Jeesuksen Kristuksen palvelutyö.
Vanhassa testamentissa on kohta, jossa Elia otettiin taivaaseen, -
hänen viittansa tuli Elisan ylle, -
ja sanotaan, että Elisa teki ihmeitä kaksin verroin.
Se on esikuva Jeesuksesta Kristuksesta.
Kun Jeesus meni taivaaseen, halleluja, -
Hänen viittansa tuli seurakunnan ylle.
Meidän ei siis pidä pyytää kenenkään Jumalan miehen viittaa, -
vaan Jeesuksen Kristuksen viitta, -
koska niin kuin Elisa teki kaksin verroin ihmeitä Eliaan verrattuna, -
Jeesus sanoi, että jos uskomme Häneen, -
teemme Hänen tekojaan ja suurempiakin.
Se on hyvä uutinen. Emme tarvitse kenenkään ihmisen viittaa tai voitelua.
Meillä on täsmälleen sama voitelu kuin Jeesuksella Kristuksella.
Ja Raamattu sanoo, että samoin kuin Jumala voiteli Jeesus Nasaretilaisen, -
Jumala on voidellut sinut. Sanon sen näin.
Hän kulki tekemässä hyvää. Kulje sinäkin tekemässä hyvää -
parantaen kaikki, jotka ovat perkeleen vallassa, -
sillä Jumala on kanssasi.
Sinulla on Hänen nimensä, voimansa ja auktoriteettinsa.
Ole vain altis ja kuuliainen astumaan esiin.
Lähde liikkeelle, laske kätesi, käske sairauden lähteä.
Älä tee tästä isoa numeroa. Tämä on yksinkertainen asia.
Tulevina aikoina saamme nähdä yhä enemmän ihmisiä, -
jotka tuovat vapautta ja paranemista eksyneille ja sairaille.
Aamen. Nähdään taas ensi kerralla. Muista, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki